狂龍國際發行新版全14冊封面
《**火王**》（荷蘭文：De Brand Koning；英文：The King of Blaze）係臺灣漫畫家游素蘭（中文：游素蘭）嘅一部少女漫畫（英文：Shōjo manga）作品，係《古鏡奇譚》系列嘅第二部，由大然文化出版，最初喺臺灣漫畫雜誌《公主漫畫》中連載。

本作被認為係臺灣早期嘅BL（日文：ボーイズラブ）漫畫，同「古鏡」系列第一部《傾國怨伶》分別喺臺灣創下每本七萬冊銷售量，喺中國大陸被盜版三千萬冊嘅成績。重由芒果TV拍成同名電視劇（中文：火王 (電視劇)）。

故仔大綱
----

《火王》嘅故仔接續前作《傾國怨伶》，以火神仲天同風神千湄之轉世——先知司徒奉劍嘅情感命運為主綫，以尋找七面神鏡為無形主幹，再以遠古七神之劫難輪迴為有形解説，講述七神自遠古輪迴至今三生三世（遠古、大唐、現代）嘅前因後果，同埋各自嘅歸宿。成個故仔傳達住「命運之範疇」、「反抗命運」、「友情同愛情」呢啲主題。

登場角色
----

### 主要角色

仲天
司火之神，本書主角火王，掌控火燄之力，亦係鍛造之神。雖名為火王，卻比冰更冷。第一次轉生至唐朝，係個紅髮碧眼、高鼻深目嘅西域人，愛上風神千湄嘅轉世司徒奉劍。喺奉劍逝去後曾一度抗拒覺醒。現世轉生為美國企業家特萊斯·康納利·達尼，覺醒後接替尙軒做咗新世紀嘅最高神。因失去摯愛奉劍，曾一度諗住毀滅世界。在得知奉劍亦轉生至現世後做咗佢嘅監護人。據作者所講，特萊斯嘅外貌同造型係參考荷蘭裔瑞典男模馬科斯·申肯伯格（英文：Marcus Schenkenberg）而來。

千湄（司徒奉劍）
司風之神，佢個名意為「水岸邊」。有一頭柔亮金髮嘅靚麗男仔，能御風飛馳，亦係命運嘅收綫者，雙眼唔得視物卻能睇見命運嘅絲綫。遠古時就喜愛仲天，總係跟住佢身後。但性格冷淡嘅仲天常常對佢視而不見。第一次轉生至唐朝，成為名動天下嘅先知司徒奉劍，並終與仲天相戀。自13歲起就唔再生長發育，為咗保守呢個祕密，一直以來都以女裝示人。本嚟動用咗覺醒之力而無法重生，後因仲天嘅力量再次轉生，現世係美國少年靈媒師珊諾·亞頓。特萊斯喺故仔結尾時做咗珊諾嘅監護人。

蔚詠倩
喺美國紐約長大嘅臺裔女子，前世係大唐定國廣玉公主李盈，李盈嘅前世又係水神嫿琤。遠古時嘅嫿琤喜愛創世之神尙軒，但對於尙軒同埋雷神昊玥嘅情感，佢唔知點算好，祈願自身可以一分為二。因而唐時嘅李盈愛上昊玥，今世嘅詠倩就迷戀尙軒。佢係「古鏡」系列第一部《傾國怨伶》嘅主角。

### 其他角色

優河
司澤之神，遠古時愛上同伴千湄，所以佢唔好鍾意仲天。唐朝再遇仲天，又因千湄嘅轉生奉劍之故同仲天發生衝突，俾仲天打傷，後因動用覺醒之力而逝去。《古鏡奇譚》後續講到佢以「文熙華」之名轉生到現代。佢亦係「古鏡」系列第三部《丹聿記》嘅主角。

尙軒
創世之神，司掌光闇之力兼宇宙轉輪，深愛嫿琤，亦係七神嘅統領同維繫。最後逝去，歸化萬物。

歐琳·康特
特萊斯·康納利·達尼嘅祕書，暗戀特萊斯，喺特萊斯新婚前夜俾多雷殺咗。

西奈
原係記者，手段學識了得，歐琳死後接替佢做咗特萊斯嘅祕書。

佛蘿納·維多
喺大然舊版入面係阿拉伯公主佛蘿納·維多，狂龍新版設定為中歐某公國公主，佢個名亦改作佛羅納·奧爾·德卡斯爾。特萊斯嘅未婚妻，藉助水鏡嘅力量維繫同特萊斯嘅關係，詠倩覺醒後化為紫水晶。

多雷
佛蘿納公主嘅保鑣，藉助水鏡之力許下諾言——若特萊斯有負公主，就殺咗佢同埋佢所愛之人。

費迪沙·唐
號稱收費最貴嘅殺手，為特萊斯效力。

爵文
隔代混血兒，詠倩嘅靑梅竹馬，個性吵鬧開朗。

勞勃特·佛斯
美國記者，詠倩阿爸嘅好友，喺《傾國怨伶》故仔入面發現李盈之墓「唐靈陵」。

《火王》全套
------

* 大然文化出版單行本全13冊

| 冊 | 副標題 | 中華民國 大然文化（中文：大然文化） |
| --- | --- | --- |
| 發售日期 | ISBN |
| 第1卷 | 火王再現 | 1992年6月1號 | ISBN 957-72-5641-4 |
| 第2卷 | 赫爾拉娜 | 1992年12月1號 | ISBN 957-72-5128-5 |
| 第3卷 | 獵謀隱獸 | 1993年6月1號 | ISBN 957-72-5642-2 |
| 第4卷 | 曙光前世 | 1993年12月1號 | ISBN 957-25-0352-9 |
| 第5卷 | 記憶唐時 | 1994年4月1號 | ISBN 957-25-0845-8 |
| 第6卷 | 羽韻蒼飛 | 1994年10月1號 | ISBN 957-25-1250-1 |
| 第7卷 | 如夢隔世 | 1995年2月1號 | ISBN 957-25-1514-4 |
| 第8卷 | 昭誓今生 | 1995年7月1號 | ISBN 957-25-1687-6 |
| 第9卷 | 火焰血誓 | 1996年2月1號 | ISBN 957-25-1887-9 |
| 第10卷 | 浩渺之鷹 | 1996年12月1號 | ISBN 957-25-2601-4 |
| 第11卷 | 日升月恆 | 1997年7月1號 | ISBN 957-25-2864-5 |
| 第12卷 | 雨過天涯 | 1997年12月1號 | ISBN 957-25-3267-7 |
| 第13卷 | 永恆的起點 | 1998年2月1號 | ISBN 957-25-3381-9 |

* 狂龍國際新版全14冊

| 冊 | 副標題 | 中華民國 狂龍國際 |
| --- | --- | --- |
| 發售日期 | ISBN |
| 1 | 重生之章 | 2001年11月1號 | ISBN 957-0498-36-6 |
| 2 | 今塵照命 | 2001年12月1號 | ISBN 957-0498-39-0 |
| 3 | 曙光前世 | 2002年2月1號 | ISBN 957-0498-43-9 |
| 4 | 記憶唐時 | 2002年3月1號 | ISBN 957-0498-49-8 |
| 5 | 羽韻蒼飛 | 2002年4月1號 | ISBN 957-0498-50-1 |
| 6 | 凝眸曾經 | 2002年5月1號 | ISBN 957-0498-52-8 |
| 7 | 如夢隔世 | 2002年6月1號 | ISBN 957-0498-55-2 |
| 8 | 昭誓今生 | 2002年7月1號 | ISBN 957-0498-56-0 |
| 9 | 遠颺蒼鷹 | 2002年8月1號 | ISBN 957-0498-61-7 |
| 10 | 相會神陵 | 2002年9月1號 | ISBN 957-0498-60-9 |
| 11 | 浩渺來生 | 2002年10月1號 | ISBN 957-0498-67-6 |
| 12 | 昂首寂寥 | 2002年12月1號 | ISBN 957-0498-68-4 |
| 13 | 日升月恆 | 2003年1月1號 | ISBN 957-0498-74-9 |
| 14 | 終章 | 2003年3月1號 | ISBN 957-0498-80-3 |

軼事
--

演員楊冪被網友喺一段影片入面發現佢嘅書架上有一套分上下兩冊嘅四拼一合訂本《火王》漫畫，因而被網友推薦出演電視劇《火王》入面「奉劍」一角。

註
-

1. ↑  「De Brand Koning」意爲「火王」，出現喺大然版封面右上角。
2. ↑  出現喺狂龍版封面右上角。

參考
--

1. ↑  Tiffany (2013-12-26). 〈【人物專訪 NO.27】《傾國怨伶》、《火王》 游素蘭老師〉. *comicnet.culture.tw*. 原著喺2016-11-04歸檔. 喺2018-12-24搵到.
2. ↑  〈狂龍編輯部〉. *kung-long.com.tw*. 原著喺2016-12-20歸檔. 喺2018-12-24搵到.
3. ↑  游素蘭 (2002年2月1號). 〈人物與設定簡報——特萊斯的原型人物〉. 《《火王3：曙光前世》》. 古鏡奇譚系列之其二. 臺北: 狂龍國際. p. 134. ISBN 978-9570-49843-1.
4. ↑  游素蘭 (1996年2月1號). 〈火王特別企劃：注音公開篇〉. 《《火王9：火焰血誓》》. 古鏡奇譚之二. 臺北: 大然文化. p. 182. ISBN 978-9572-51887-8.
5. ↑  Yang, Carina, 編 (2016-08-15). 〈漫畫《火王》將拍電視劇 網友力薦楊冪出演奉劍〉. *ent.qq.com*. 原著喺2021-08-24歸檔. 喺2020-09-21搵到.

出面網頁
----

|  |  |
| --- | --- |
|  | 維基語錄收錄咗同呢篇文相關嘅摘錄：
**火王** |

* 《火王》嘅MyAnimeList（英文：MyAnimeList）頁 （英文）
* 《游素蘭的漫畫〈傾國怨伶〉與〈火王〉研究》– 臺灣博碩士論文知識加値系統 （正體中文 - 台灣）
* 《漫畫在通識教育中之運用：解讀游素蘭〈傾國怨伶〉、〈火王〉漫畫中的身體意象》– COnnecting REpositories（英文：COnnecting REpositories） （正體中文 - 台灣）